கேள்வி: பள்ளத்தாக்கு நோக்கு முனை, ஊட்டி பற்றி தகவல் சொல்.
பதில்: File:Ketti valley,ooty,tamilnadu - panoramio.jpg பள்ளத்தாக்கு நோக்குமுனை (Valley View) என்பது இந்தியாவில், தமிழ்நாடு உதகமண்டலம் அமைந்துள்ள சுற்றுலாத் தலமாகும். இது உதகை-குன்னூர் தேசிய நெடுஞ்சாலை 67 (இந்தியா) இல் (NH 67) உதகை பேருந்து நிலையத்திலிருந்து 4 கிலோமீட்டர் தொலைவில் (2.5 மைல்) அமைந்துள்ளது. இந்த இடமானது, நீலகிரி மக்களவைத் தொகுதியின் 5 வது வார்டில் உள்ளது. இந்த இடம் கேத்தி பள்ளத்தாக்கின் கண்ணைக்கவர்ந்திழுக்கும் காட்சியினைப் பார்க்க வசதியான இடமாக உள்ளது. மேலும் உதகமண்டலத்தில் உள்ள முக்கிய சுற்றுலா மையமாகவும் விளங்குகிறது. பள்ளத்தாக்கின் காட்சியானது தென்னிந்தியாவின் சுவிட்சர்லாந்து எனக் கருதப்படும் அளவுக்குப் புகழ் பெற்று விளங்குகிறது. இந்த பள்ளத்தாக்கானது மைசூர் தக்காண பீடபூமியிலிருந்து கோயம்புத்தூர் சமவெளி வரைக்குமாக நீள்கிறது. இந்தப் பள்ளத்தாக்கானது உலகின் மிகப்பெரிய பள்ளத்தாக்குகளுள் ஒன்றாகும்.